CELEX: 62012CN0583
Language: et
Date: 2012-12-12 00:00:00
Title: Kohtuasi C-583/12: Eelotsusetaotlus, mille esitas Riigikohus (Eesti) 12. detsembril 2012 — Sintax Trading OÜ versus Maksu- ja Tolliameti Põhja maksu- ja tollikeskus

23.2.2013   
            
            
               ET
            
            
               Euroopa Liidu Teataja
            
            
               C 55/5
            
         Eelotsusetaotlus, mille esitas Riigikohus (Eesti) 12. detsembril 2012 — Sintax Trading OÜ versus Maksu- ja Tolliameti Põhja maksu- ja tollikeskus
   (Kohtuasi C-583/12)
   2013/C 55/07
   Kohtumenetluse keel: eesti keel
   
      Eelotsusetaotluse esitanud kohus
   
   Riigikohus
   
      Põhikohtuasja pooled
   
   
      Hageja: Sintax Trading OÜ
   
      Kostja: Maksu- ja Tolliamet Põhja maksu- ja tollikeskus
   
      Kolmas isik: OÜ Acerra
   
      Eelotsuse küsimused
   
   
               1.
            
            
               Kas määruse nr 1383/2003 (1) art 13 lg-s 1 nimetatud „menetlus, tegemaks kindlaks, kas intellektuaalomandi õigust on rikutud” võib toimuda ka tolliasutuses või peab määruse III peatükis käsitletud „juhtumi kohta otsuse tegemiseks pädev asutus” olema tollist eraldiseisev?
            
         
               2.
            
            
               Määruse nr 1383/2003 preambuli p 2 nimetab määruse ühe eesmärgina tarbijate kaitset ning preambuli p 3 kohaselt tuleks sisse seada menetlus, mis võimaldab tollil intellektuaalomandi õigust rikkuva kauba ühenduse tolliterritooriumile sisseveo keeldu võimalikult tõhusalt rakendada, piiramata seejuures määruse preambuli p 2 ja rakendusmääruse nr 1891/2004 (2) preambuli p 1 kohast seadusliku kaubavahetuse vabadust. Kas nende eesmärkidega on kooskõlas olukord, kus määruse nr 1383/2003 art-s 17 sätestatud meetmete kasutamine on võimalik üksnes juhul, kui õigusevaldaja algatab määruse art 13 lg-s 1 nimetatud intellektuaalomandi õiguse rikkumise kindlakstegemise menetluse, või peab nende eesmärkide tõhusaks järgimiseks ka tollil olema võimalus vastav menetlus algatada?
            
         
      (1)  Nõukogu määrus (EÜ) nr 1383/2003, 22. juuli 2003, teatavate intellektuaalomandi õiguste rikkumises kahtlustatavate kaupade suhtes võetava tollimeetme ja kõnealuseid õigusi rikkuvaks tunnistatud kaupade suhtes võetavate meetmete kohta (ELT L 196, lk 7)
   
      (2)  Komisjoni määrus (EÜ) nr 1891/2004, 21. oktoober 2004, millega kehtestatakse rakendussätted nõukogu määrusele (EMÜ) nr 1383/2003 teatavate intellektuaalomandi õiguste rikkumises kahtlustatavate kaupade suhtes võetava tollimeetme ja kõnealuseid õigusi rikkuvaks tunnistatud kaupade suhtes võetavate meetmete kohta (ELT L 328, lk 16)